મુંબઇ : ટીમ ઇન્ડિયાનાં નવા કોચ પર હજી પણ સસ્પેન્સ યતાવત્ત છે. સોમવારે સાંજે બીસીસીઆઇ મુખ્યમથકમાં સીએસીની પત્રકાર પરિષદમાં સીએસીનાં સભ્ય સૌરભ ગાંગુલીએ જણાવ્યું કે ભારતીય ટીમનાં નવા કોચ પસંદ કરવા માટે તેને થોડો વધારે સમય લાગવો જોઇએ. સીએસી ટીમ ઇન્ડિયાનાં કેપ્ટન વિરાટ કોહલી સાથે પણ મંત્રણા કરશે. અગાઉ સીએસીએ આજે ભારતીય ટીમનાં મુખ્ય કોચ પસંદ કરવા માટે 6 ઉમેદવારે ઇન્ટરવ્યું લીધા હતા. જેમાં વિરેન્દ્ર સેહવાગ, રવિ શાસ્ત્રી, રિચર્ડ પાયબસ, ટોમ મૂડી, લાલચંદ રાજપૂતનો સમાવેશ થાય છે.